Na temelju članka 48., stavka 4. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22. i 101/23) i članka 29. Statuta Općine Gornja Rijeka („Službeni glasnik Koprivničko-križevačke županije“ broj 1/18, 5/20. i 3/21), Općinsko vijeće Općine Gornja Rijeka na 24. sjednici održanoj 27. veljače 2025. godine donijelo je

**ODLUKU**

**o izmjeni Odluke o mjerilima za financiranje programa predškolskog odgoja i**

**obrazovanja na području Općine Gornja Rijeka**

**Članak 1.**

U Odluci o mjerilima za financiranje programa predškolskog odgoja i obrazovanja na području Općine Gornja Rijeka („Službeni glasnik Koprivničko-križevačke županije“ broj 8/23. i 28/24) u članku 8. iza stavka 2. dodaje se novi stavak 3. koji glasi:

„Iznimno od stavka 1. i 2. ovog članka, roditelji-korisnici usluga koji imaju prebivalište na području naselja Sudovec, sudjeluju u cijeni usluga Dječjeg vrtića u istom iznosu kao i roditelji – korisnici usluga za djecu s mjestom prebivališta na području Općine. Razliku do pune ekonomske cijene iz članka 6. stavka 3. ove Odluke od iznosa participacije koju plaćaju roditelji-korisnici usluga koji imaju prebivalište na području naselja Sudovec i iznosa koji za njih sufinancira Grad Novi Marof snosi Općina.“.

**Članak 2.**

Ova Odluka stupa na snagu prvog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE GORNJA RIJEKA**

KLASA: 601-01/24-01/14

URBROJ: 2137-25-24-2

Gornja Rijeka, 27. veljače 2024.

**PREDSJEDNIK:**

Stjepan Borjan